CELEX: 32020R1165
Language: hu
Date: 2020-08-06 00:00:00
Title: A Bizottság (EU) 2020/1165 végrehajtási rendelete (2020. augusztus 6.) a Kínai Népköztársaságból származó közúti acélkerekek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló (EU) 2020/353 végrehajtási rendelet módosításáról

7.8.2020   
               
               
                  HU
               
               
                  Az Európai Unió Hivatalos Lapja
               
               
                  L 258/9
               
            
         A BIZOTTSÁG (EU) 2020/1165 VÉGREHAJTÁSI RENDELETE
         (2020. augusztus 6.)
         a Kínai Népköztársaságból származó közúti acélkerekek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló (EU) 2020/353 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 9. cikke (4) bekezdésére,
         mivel:
         
                     (1)
                  
                  
                     Az (EU) 2020/353 bizottsági végrehajtási rendelet (2) elrendelte a Kínai Népköztársaságból származó közúti acélkerekek behozatalára vonatkozó végleges dömpingellenes vám kivetését és a kivetett ideiglenes vám végleges beszedését.
                  
               
                     (2)
                  
                  
                     Az (EU) 2020/353 végrehajtási rendelet 4. cikke a következőképpen fogalmaz: „Ha az 1. cikkben meghatározott termékekre szabad forgalomba bocsátásra vonatkozó árunyilatkozatot állítanak ki, akkor az árunyilatkozat megfelelő rovatában darabszámban fel kell tüntetni a behozott termékmennyiséget.” A Bizottság szolgálataihoz az importált termékek származásával kapcsolatos észrevételek érkeztek tagállamoktól és kereskedőktől.
                  
               
                     (3)
                  
                  
                     Egyértelművé kell tenni, hogy a közúti acélkerekek behozott darabok számát azok származásától függetlenül be kell jelenteni, és a tagállamoknak tájékoztatniuk kell a Bizottságot a behozott darabok számáról.
                  
               
                     (4)
                  
                  
                     E tekintetben a Bizottság úgy határozott, hogy módosítja az (EU) 2020/353 végrehajtási rendelet 4. cikkét.
                  
               
                     (5)
                  
                  
                     A „darabszám” kifejezés helyébe a Kombinált Nómenklatúrában (3) meghatározott „darabok száma” kiegészítő mértékegységgel való összhang érdekében a „darabok száma” kifejezés lép.
                  
               
                     (6)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/353 bizottsági végrehajtási rendelet (88) preambulumbekezdése helyébe a következő szöveg lép:
            
                        „(88)
                     
                     
                        A közúti acélkerekekre vonatkozó statisztikai adatok gyakran a darabok számával kifejezve állnak rendelkezésre. A 2658/87/EGK tanácsi rendelet (11) I. mellékletében meghatározott Kombinált Nómenklatúra azonban a közúti acélkerekek esetében nem tartalmaz ilyen kiegészítő mértékegységet. Ezért rendelkezni kell arról, hogy az érintett termék behozatalaira vonatkozóan a szabad forgalomba bocsátás érdekében benyújtott árunyilatkozatban nemcsak a kilogrammban vagy tonnában kifejezett tömeget, hanem a darabok számával kifejezett mennyiséget is fel kell tüntetni. A darabok számát a 8708701080, 8708701085, 8708709920, 8708709980, 8716909095 és 8716909097 TARIC-kódok esetében kell megadni.”
                     
                  
         
            2. cikk
            Az (EU) 2020/353 végrehajtási rendelet 1. cikkének (3) bekezdése helyébe a következő szöveg lép:
            
               
                  „(3)   A (2) bekezdésben megjelölt vállalatok esetében meghatározott egyedi vámtételek alkalmazásának feltétele olyan érvényes kereskedelmi számla bemutatása a tagállamok vámhatóságainak, amelyen szerepel a számlát kibocsátó vállalat név és beosztás szerint azonosított tisztségviselője által keltezett és aláírt következő nyilatkozat: »Alulírott igazolom, hogy az e számla tárgyát képező, az Európai Unióba történő kivitelre értékesített (darabok száma) (érintett termék)-t a(z) (vállalat neve és címe) (TARIC-kiegészítő kód) állította elő [érintett ország]-ban/-ben. Kijelentem, hogy az e számlán szereplő adatok hiánytalanok és megfelelnek a valóságnak.« Ha ilyen számlát nem mutatnak be, a minden más vállalatra alkalmazandó vámot kell alkalmazni.”
               
            
         
         
            3. cikk
            Az (EU) 2020/353 végrehajtási rendelet 4. cikke helyébe a következő szöveg lép:
            
               
                  „4. cikk
                  „Ha az 1. cikk (1) bekezdésében meghatározott termékekre szabad forgalomba bocsátásra vonatkozó árunyilatkozatot állítanak ki, akkor az árunyilatkozat megfelelő rovatában a termékek származásától függetlenül a darabok számával fel kell tüntetni a behozott termékmennyiséget.”
                  A tagállamok havonta tájékoztatják a Bizottságot a 8708701080, 8708701085, 8708709920, 8708709980, 8716909095 és 8716909097 TARIC-kód alatt behozott termékek mennyiségéről a darabok számával megadva, valamint ezen termékek származásáról.”
               
            
         
         
            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. augusztus 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  A Bizottság (EU) 2020/353 végrehajtási rendelete (2020. március 3.) a Kínai Népköztársaságból származó közúti acélkerekek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 65., 2020.3.4., 9. o.).
         
            (3)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).